‏ה' טבת תשע"ג

‏18 דצמבר 2012

 שלום רב,

**הנדון: קול קורא להגשת מועמדים לקבלת מלגות מטעם עמיתי קרן עזריאלי לשנה"ל תשע"ד 2013-2014**

כללי - תכנית עמיתי קרן עזריאלי נועדה לקדם מצויינות בלימודים לתארים מתקדמים במוסדות מוכרים להשכלה גבוהה בישראל. תכנית יוקרתית זו מעניקה תמיכה כספית נדיבה לסטודנטים שישתמשו בהכשרתם על מנת לצמוח כמנהיגים בתחום התמחותם. התכנית ממומנת ע"י קרן עזריאלי שהוקמה על מנת לממש את חזונו הפילנתרופי של דוד י. עזריאלי.

קהל היעד - סטודנטים הלומדים לתואר שני ושלישי בתחומי המדעים – מתמטיקה; פיזיקה; כימיה; ביולוגיה; רפואה; נוירוביולוגיה; הנדסת חומרים; מדעי המחשב; ביוכימיה; גנטיקה והנדסה גנטית; מדעי המח ; תחומי מחקר המובילים לפיתוחם של טיפולים רפואיים וכלי אבחון רפואיים חדשים.

בנוסף, ניתן להגיש בקשות גם עבור סטודנטים מן הפקולטה לחינוך וסטודנטים הלומדים במסגרת המסלול הישיר לדוקטורט כמפורט בתקנון הקרן.

עפ"י הנחיות הקרן מתשע"ג לא יתקבל יותר ממועמד אחד לכל מנחה.

הליך הקבלה- סטודנט המעוניין להגיש מועמדותו יוכל לעשות זאת אך ורק ע"י פניה בצרוף טפסי בקשה וחומר רלוונטי לרשות ללימודים מתקדמים .

הרקטור והדיקן ללימודים מתקדמים יאתרו המועמדים המומלצים ויעבירו אותם לקרן במרוכז.

כמו כן תתקיימנה ועדות קבלה מטעם הקרן יתקיימו בין התאריכים 12-30 מאי 2013.

**המועד האחרון להגשת בקשות לרשות ללימודים מתקדמים - 17.1.2013**

**לא יתקבלו פניות לאחר מועד זה.**

טפסים- המועמדים יגישו החומר מודפס (לאחר שהוקלד במחשב) בשפה האנגלית בלבד כדלקמן:

תחום מדעים ותחומים אינטרדיסיפלניאריים כולל מדעי המחשב - 8 עותקים קשיחים בניילוניות נפרדות + 7 דיסקים עליהם צרובה הצעת המחקר והתיזה מלימודי תואר שני.

תחום חינוך,רווחה ובריאות ומדעי החברה - 7 עותקים קשיחים + 6 דיסקים עליהם צרובה הצעת המחקר והתיזה מלימודי תואר שני.

על החומר לכלול (לפי הסדר הר"מ):

1. טופס בקשה מלא מודפס בלבד
2. קורות חיים של המועמד + תמונות פספורט עדכניות
3. תקציר הצעת המחקר (3 עד 5 עמודים). מועמדים שהצעת מחקרם אושרה יצרפו האישור.
4. שלוש המלצות (אחת ממנחה העבודה ועוד שתי המלצות נוספות).
5. התחייבות המועמדים והאוניברסיטה על קיום התנאים בהתאם לתקנון הקרן.
6. גיליונות ציונים של התואר הראשון והשני .
7. צילום תעודת התואר הראשון והשני .

תקנון הקרן בעברית ובאנגלית מצורף ונמצא באתר האינטרנט של הרשות ללימודים מתקדמים בכתובת:

<http://graduate.haifa.ac.il/index.php?option=com_content&view=category&layout=blog&id=19&Itemid=81&lang=he>

בברכה,

סיגלית רג'ואן

ראש מינהל הרשות ללימודים מתקדמים

 העתק:

פרופ' דוד פרג'י רקטור

פרופ' יצחק הרפז, דיקן ללימודים מתקדמים

דיקני פקולטות